חיים דוד בן סוסאן

רבי חיים דוד בן סוּסאן (בן שוּשן; ה'תרמ"ה, 1885 – ה' בכסלו ה'תש"ך, 1960) היה רב, דיין ופוסק. כיהן כראב"ד קזבלנקה ודיין מוגאדור, בנו של הרב אברהם בן סוסאן.

 תולדותיו 
נולד בדבדו בשנת ה'תרמ"ה לאמו ולאביו הדיין רבי אברהם בן סוסאן. למד אצל אביו וכן אצל הרב דוד הכהן סקאלי, רבי שלמה הכהן צבאן, רבי שמואל מרציאנו, רבי מרדכי קורקוס ועוד.

בין השנים תרס"ה-תרפ"ד, כיהן כדיין בדבדו, בבית הדין בראשות הרב שלמה הכהן אצבאן. לאחר מכן, בין השנים תרפ"ד-תרפ"ט, התמנה לרבה של תאוריראת הסמוכה.ראו: מנהגי ק"ק דבדו, עמ' 191. לאחר מכן, בין השנים תר"צ-תרצ"ז שימש כסופר בית הדין של מוגאדור.ראו: ר"א מרצייאנו, שושן העדות, עמ' 25.    

הרבה להתכתב עם רבני מרוקו בהלכה, ביניהם רבי שלמה אמסלם, רבי רפאל ברוך טולידאנו, רבי חיים אלפארסי ועוד.

סביב שנת תש"ו,ראו: ויגד משה ויזגאן עמ' קמו. וכן יש ראיה שעד שנת תש"ה היה במוגאדור (ראו: שו"ת רח"ד סירירו סימן סב). וכן ברור שכבר בשנת תש"ז היה ראב"ד קזבלנקה (ראו: המשפט העברי במרוקו, האספה הראשונה). אם כן סביב שנת תש"ו התמנה לראב"ד קזבלנקה.  התמנה לראב"ד קזבלנקה, אחר הרב משה מאיר חי אליקים (המכונה: המשמ"ח אליקים), ושימש בתפקיד זה עד לפטירתו.

כראב"ד קזבלנקה, השתתף במועצת הרבנים במרוקו החל מהאסיפה הראשונה.

החל משנת תשט"ו עת נחלש רבי חיים דוד, החליפו רבי שלום משאש כאב בית הדין בפועל.ראו: אורה של ירושלים עמ' 83. 

נפטר בה' בכסלו ה'תש"ך, 6 בדצמבר 1959 ונקבר בקזבלנקה.

 קישורים חיצוניים 
 צילום מצבת הרב באתר יוטיוב
 הערות שוליים 

קטגוריה:קזבלנקה: רבנים
קטגוריה:דיינים
קטגוריה:נפטרים ב-1959